हाईवे की टोटल मशीन से होगी पैमाइश
हाईवेकी चार बार की मैन्युअल पैमाइश में भी पूरी तरह कब्जे स्पष्ट नहीं हो पाए। प्रशासन अब टोटल मशीन से हाईवे की पैमाइश करवाएगा। सोमवार को तहसीलदार हरिओम अत्री ने एनएचएआई, एलएंडटी अधिकारियों और जीटी रोड बचाओ संघर्ष समिति पदाधिकारियों के साथ बैठक की। नोडल अधिकारी सिटी मजिस्ट्रेट विवेक चौधरी से बातचीत कर पैमाइश टोटल मशीन से करवाने का फैसला लिया गया।
तहसीलदार कार्यालय में हुई बैठक में नेशनल हाईवे अथॉरिटी अंबाला से तकनीकी मैनेजर निर्मल कुमार, पटवारी अश्विनी, फ्लाईओवर निर्माण करने वाली कंपनी एलएंडटी से रूट ऑपरेशन मैनेजर सुमन कुमार झा, जीटी रोड बचाओ संघर्ष समिति सदस्य एडवोकेट जोगिंद्र पाल राठी, प्रकाश गाहल्याण, अमित राठी, जुगविंद्र मलिक, सुनील वधवा आदि शामिल रहे। तहसीलदार हरिओम अत्री ने कहा कि उन्होंने नायब तहसीलदार से हाईवे की पैमाइश करवाई थी। हाईवे के पूर्व की तरफ लाल डोरा की जमीन है। निशानदेही चिह्नित करने वाले पत्थर अब कहीं दिखाई नहीं देते। ऐसे में व्यक्तिगत तौर पर फीते से पैमाइश संभव नहीं हो पा रही है। रेलवे लाइन को आधार मानकर पैमाइश करने पर पश्चिम की तरफ कब्जे नजर नहीं आए। सभी ने कहा कि टोटल मशीन से पैमाइश करवाई जाए। इस पर लिखित में सबकी सहमति भी ली गई। तहसीलदार ने कहा कि नेशनल हाईवे एनएचआई के अधिकार क्षेत्र में है। अवैध कब्जे की पैमाइश में प्रशासन सहयोग दे रहा है।
मशीन विभाग की, ऑपरेटर लाएंगे
पैमाइशकरने के लिए टोटल मशीन प्रशासन के पास है। इसके लिए ऑपरेटर की जरूरत पड़ेगी। तहसीलदार ने बताया कि घरौंडा में एक ऑपरेटर है और अकसर वह पैमाइश करता है। उसी को पानीपत में पैमाइश करवाने की कोशिश की जाएगी। एलएंडटी अधिकारी सुमन कुमार झा ने कहा कि स्काईलार्क, लघु सचिवालय, शहर थाना, बस स्टैंड आदि सरकारी जमीन को मुख्य प्वाइंट का आधार मानकर हाईवे की पैमाइश की जा सकती है। टोटल मशीन से सही और जल्द पैमाइश होगी। बुधवार सुबह से पैमाइश शुरू करने के प्रयास होंगे।
पानीपत. तहसीलदारहरिओम अत्री के साथ बैठक करते वकील।
एनएचआई, एलएंडटी और जीटी रोड बचाओ संघर्ष समिति के साथ तहसीलदार की बैठक
hin_Deva hin_Deva hin_Deva hin_Deva hin_Deva bho_Deva hin_Deva